KOMISIJOS REGLAMENTAS (EB) Nr. 656/2008
2008 m liepos 10 d.
kuriuo į Saugomų kilmės vietos nuorodų ir saugomų geografinių nuorodų registrą įtraukiami tam tikri pavadinimai (Chamomilla Bohemica (SKVN), Vlaams-Brabantse tafeldruif (SKVN), Slovenská parenica (SGN), Cipollotto Nocerino (SKVN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
kadangi:
(1)
Remiantis Reglamento (EB) Nr. 510/2006 6 straipsnio 2 dalies pirma pastraipa ir taikant 17 straipsnio 2 dalį, Čekijos prašymas įregistruoti pavadinimą „Chamomilla Bohemica“, Belgijos prašymas įregistruoti pavadinimą „Vlaams-Brabantse tafeldruif“, Slovakijos prašymas įregistruoti pavadinimą „Slovenská parenica“ ir Italijos prašymas įregistruoti pavadinimą „Cipollotto Nocerino“ buvo paskelbti Europos Sąjungos oficialiajame leidinyje (2).
(2)
Komisija prieštaravimo pareiškimų pagal Reglamento (EB) Nr. 510/2006 7 straipsnį negavo, todėl šie pavadinimai turi būti įregistruoti,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai įregistruojami.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 10 d.